《南坡》
宋代·赵汝绩

小园路口安柴户，日日山翁手自开。
禽有色声皆可玩，花无香实不须栽。
柳根着石宜安钓，岩罅通泉可泛杯。
更向南坡临水处，参差纯种百株梅。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。